Indemnizaţiile de conducere pentru funcţiile didactice

de conducere din instituţiile de învăţămînt preuniversitar

|  |  |  |
| --- | --- | --- |
| **Funcţia** | **Categoria instituţiei** | **Indemnizaţia de conducere, în % din salariul lunar, corespunzător funcţiei didactice** |
| Director de liceu, instituţie de învăţămînt secundar-profesional sau colegiu (profesor) | I | 50 |
| II | 40 |
| III | 30 |
| IV | 25 |
| V-VI | 20 |
| Director (şef) al altor instituţii de învăţămînt (profesor, educator, învăţător) | I | 40 |
| II | 35 |
| III | 25 |
| IV | 20 |
| V-VI | 15 |
| Director adjunct (şef adjunct) pentru activitatea didactică (de instruire şi educaţie), director adjunct pentru educaţie | I | 30 |
| II | 25 |
| III | 20 |
| IV | 15 |
| V-VI | 10 |
| Conducător de subdiviziune interioară (cadru didactic) | I | 25 |
|   | II | 20 |
|   | III | 15 |
|   | IV | 10 |
|   | V-VI | 5 |

**Note:**

1. Mărimea indemnizaţiei de conducere pentru conducătorii instituţiilor subordonate ministerelor şi altor autorităţi administrative centrale se stabileşte de către organul ierarhic superior, în cuantumurile prevăzute în tabel, prin emiterea unui ordin în care se vor specifica indicatorii pentru care se stabileşte ori se modifică indemnizaţia.

Pentru conducătorii instituţiilor finanţate de la bugetul unităţilor administrativ-teritoriale, mărimea indemnizaţiei de conducere se stabileşte de către consiliul local, prin coordonare cu Direcţia generală învăţămînt, tineret şi sport a unităţii administrative respective.

Pentru personalul cu funcţii de conducere din instituţiile de învăţămînt preuniversitar, care deţin grade manageriale, indemnizaţia de conducere se majorează, după cum urmează:

cu 5% – pentru grad managerial II;

cu 10% – pentru grad managerial I;

cu 20% – pentru grad managerial superior.

Gradele manageriale se conferă şi se retrag în condiţiile unui Regulament aprobat de Guvern

Persoanele fără studii superioare nu pot fi numite în funcţia de director de colegii, licee, gimnazii, şcoli şi şcoli-internat de orice tip, case de copii, grădiniţe, creşe-grădiniţe, şcoli-grădiniţe, de director adjunct pentru activitatea didactică (de instruire şi educaţie) al instituţiilor nominalizate, de conducător de educaţie fizică. Pentru cadrele fără studii superioare, care la momentul adoptării prezentei hotărîri deţin aceste funcţii, indemnizaţia de conducere se stabileşte cu o reducere de 10 puncte procentuale faţă de indemnizaţiile prevăzute pentru persoanele cu studii superioare, indemnizaţia minimă constituind cel puţin 5 procente.